Document ID: /roh_data/filtered/fineweb-2-filterrobots_roh.jsonl.gz/49668

Il mardi e la mesemna hai dà dapli che 2'000 pannas. La raschun è l'unda da chalira. Il pli savens sa tracti da donns vid las battarias, parts dal motor e vid la electronica, quai scriva il TCS. In'ulteriura raschun per l'augment da las pannas saja probabel era il traffic da vacanzas.
Batterias – Motiv principal da las pannas
Sut l'unda da chalira pateschan era autos, cunzunt las batterias. Batterias pli veglias vegnan tar dis da chalira a lur cunfin. Temperaturas da 60 grads e dapli chaschunan nungiavischads process chemics. Tar batterias stuess ins guardar ch'ellas n'èn betg pli veglias che 5 onns.
RR novitads 20:00